Tawi nymerohpyry. Eremiatopo. Inekarohpyry eremiaketõ tuisary a.
1 Owõnõko Ritonõpo mana tyzehnotokõ enyohtohme sapararahme aytotohkõme.
Ise pyra exiketõ epãko mã toto, typoremãkapose toexirykõke.
2 Orexĩto aropory sã tyryrykane a,
moro sã toto aropõko mana.
Popyra exiketõ osenahkãko mã toto Ritonõpo ẽpataka,
mopuku epukuru tunatary samo apoto ke.
3 Yrome zae exiketõ tãkye rokẽ exĩko mã toto,
atãkyemãko mã toto Ritonõpo ẽpataka.
Tãkye toexirykõke eremiãko Ritonõpo poko mã toto.
4 Oeremiatoko Ritonõpo eahmaryme,
oeremiatoko kure aexiry poko.
Osema ikurãkatoko esemaryme,
akurũ po ytokety sã mana.
Esety Kuesẽkõme mana;
atãkyematoko ẽpatao awahtao xine.
5 Poetõpo tõ pynanohnõko Ritonõpo mana,
Tytapyĩ kurã tao isene exikety,
pytỹpo tõ ewomãko roropa mana.
moro tao toto ehtohme,
ãpuruhpyry taõkõ tũtanohpõko ropa mana,
tỹpokase sã toto ehtohme tãkye rokẽ aehtohkõme,
nono tonorẽ po rokẽ exĩko mã toto.
ahno esaka pyra,
nono tonorẽ kuroko toytose awahtao,
itamurume Ritonõpo oepyryke Xinai esemy,
Izyraeu tõ Esẽ roropa.
ononory kurãkatohme ropa,
patãpome sã toehse exiryke.
10 Opoetory tõ tõsesarise moroto;
kure oexiryke tonahsẽ mekaroase tymõkomokãkara a.
11 Tynyripohpyry tokarose Ritonõpo a,
mame nohpo tõ tuhkãkomo a moro omi tarose:
12 "Tuisa tõ soutatu tõ maro epãko mã toto,
tynapoihpyrykomo topetõkara mõkomohpyry.
zemime uuru kurã ke.
(Oty katoh toitoine amarokõ tehme toehse kaneru tõ esao etonatoh po?)
14 Tuisa tõ typoremãkapose ahtao Ritonõpo Jamihmehxo Exikety a newe tonehpose eya, moroto ypy Saumõ po.
15 Kaetokohxo ypy Pasã mana, ypy tõ tuhke, zumo roropa mana!
Ritonõpo nymenekahpyry zumoxike sã enẽko matou? Moroto jũme Ritonõpo ehse exĩko mana.
Kuesẽkõ tooehse ypy Xinai poe tosary kurã pona.
exiketõ nekarotyã roropa tapoise eya.
Moroto Ritonõpo Kuesẽkõ ehse exĩko mana.
19 "Kure mase," sykatone Kuesẽkomo a.
Kokoro rokẽ kuakorehmatorỹko mana tupime hkopyra kyrohmanohpotoh ehtohme kyya xine omoxĩ hkopyra aehtohme roropa!
Kypynanohnekõme mã ynororo.
20 Kuesẽkõ Kypynanohnekõme mana;
Ritonõpome mana Kuesẽkomo,
kypynanohtorỹko mana oorihpyra kuehtohkõme.
21 Tyzehnotokõ zupuhpyry hmõko mana,
tyyrypyrykõ rumekary se pyra exiketomo.
22 Ritonõpo Kuesẽkõ ynara nase yna a:
"Ozehnotokõ enehpõko ropa ase ypy Pasã poe.
23 oepytohkõme toto munuru ke,
24 Ritonõpo orẽpyrahxo oytory enẽko mã toto emero,
atakenaka ytoketõ Ritonõpo ekahmãko, Jesẽ,
omõnõko mana Tytapyĩ kurã taka.
25 Eremiaketõ ytõko osemazuhme,
mokaro mykapo etyhpyryme rue etonanomo.
tãpori tõ etonanomo.
26 "Kure mase," kahtoko Ritonõpo eahmaryme,
oximõmãkomo ipoetory tomo.
"Kure mase," kahtoko Ritonõpo Kuesẽkomo a,
Izyraeu pakomotyamo.
27 Pẽjamĩ tõ oehnõko osemazuhme,
jekyry tuhke hkopyra exiryke;
tamuximãkomo te, Napatari tõ tamuxiry tõ maro.
28 Ritonõpo, ajamitunuru enepoko yna a,
ajamitunuru ke takorehmase yna exiryke.
arõko tuisa tõ mana,
mana sapisapiriimo htao exiryke samo;
Ritonõpo, imehnõ nonory põkõ enaroximako;
roropa eya xine tynekarorykõme oya.
Sapararahme tõsetapary se exiketõ aropoko.
31 Kowenu nenehpotyã oehnõko Ejitu poe;
tõtururume oya, Ritonõpo.
põkomo, oeremiatoko Kuesẽkõ eahmatoko!
ytokety a, moino ro kapu ao mana,
pakato ro mokyro.
Aomiry etatoko, konomeru konõto sã mana.
34 Oturutoko Ritonõpo jamitunuru poko;
imehxo aexiry Izyraeu tõ maro mana.
Ijamitunuru kapu ao mana.
35 Ritonõpo imehxo mana Itapyĩ kurã tae aepyryhtao,
Izyraeu tõ Esẽme mana!
Tyjamitunuru ekarõko typoetory Izyraeu tomo a.
"Kure mase, Ritonõpo!" kahtoko.
